Source: https://octavpelin.wordpress.com/2014/07/07/
Timestamp: 2020-06-06 15:23:16+00:00
Document Index: 33968841

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM\n']

07 | iulie | 2014 | Octavpelin's Weblog
IN FRANTA S-A DECLANSAT IMPOTRIVA LUI NICHOLAS SARKOZY O ANCHETA DE CONTURILE CAMPANIEI PREZIDENTIALE!,IN ROMANIA ,URMEAZA TRAIAN BASESCU!
Fostul preşedinte francez Nicolas Sarkozy este vizat de o nouă anchetă legată de conturile campaniei sale prezidenţiale din 2012, justiţia trebuind să stabilească legalitatea preluării de către partidul său a penalităţilor aplicate candidatului pentru depăşirea plafonului autorizat.
Sarkozy, inculpat miercuri pentru corupţie şi citat în mai multe dosare judiciare, se alege astfel cu un nou obstacol în calea unei eventuale reveniri a sa în politică.
Parchetul din Paris a deschis o anchetă preliminară privind plata de către partidul său, Uniunea pentru o Mişcare Populară (UMP, de dreapta, în opoziţie), a penalităţilor care au fost aplicate lui Sarkozy după invalidarea conturilor campaniei sale prezidenţiale din 2012, a indicat luni o sursă judiciară.
Deschisă pe 2 iulie, ancheta vizează un eventual ”abuz de încredere” în dauna UMP, care a achitat factura în locul candidatului. Investigaţiile au fost încredinţate Oficiului anticorupţie (Oclciff) al poliţiei judiciare.
Această anchetă îşi are originea în invalidarea conturilor ultimei sale campanii, din cauza depăşirii cheltuielilor autorizate.
Pe 19 decembrie 2012, Comisia naţională privind conturile de campanie şi finanţările politice (CNCCFP) estima că Nicolas Sarkozy a depăşit cu 363.615 euro plafonul autorizat (stabilit la 22.509.000 de euro).
Candidatul perdant al dreptei n-a avut dreptul la rambursarea unei părţi a acestor cheltuieli de către stat. El a trebuit să ramburseze avansul forfetar de 153.000 de euro la care avea dreptul şi să plătească o penalitate echivalentă cu valoarea depăşirii. UMP a lansat atunci o colectă pentru a plăti cheltuielile de campanie, dar a plătit şi penalitatea.
DIN CICLUL MOSIERUL ROMANIEI.CUM A CASTIGAT TRAIAN „RICA” BASESCU 17.000 DE EUROI DINTR-O SEMNATURA!
Ultimul an a fost unul profitabil pentru Traian Băsescu. Nu doar că a scăpat de demiterea din funcția de președinte, dar șeful statului a reușit performanța de a strânge ceva avere.
Potrivit ultimei declarații de avere de pe site-ul președinției, Băsescu a investit ceea ce a câștigat în ceasuri, tablouri și bijuterii. În total, vreo 17.000 de euro.
Dacă în declarația de anul trecut, Băsescu avea bijuterii în valoare de 20.000 de euro, ceasuri de 35.000 de euro și o colecție de tablouri în valoare de 17.000 de euro, acum, averea președintelui a sporit.
Astfel, Băsescu a investit 5.000 de euro în bijuterii. În colecția de ceasuri a mai băgat 10.000 de euro. Pentru că este un iubitor de frumos și de artă, președintele a cumpărat tablouri de 2.000 de euro.
Desigur, averea ar fi putut crește și fără ca președintele să cumpere ceva. Asta, pentru că valoarea gramului de aur a crescut față de perioada similară, iar operele de artă au un preț fluctuant.
Însă, dacă în declarația de avere de anul trecut perioada cuprinsă era până în anul 1989, la bijuterii și ceasuri, și 2000 la colecția de tablouri, acum șeful statului a operat modificări și a schimbat anii, trecând 2014 la toate rubricile.
Din salariul de președinte, Băsescu a câștigat 77.960 de lei, adică un pic peste 17.000 de euro. Asta ar însemna că tot ceea ce a câștigat, Băsescu a investit în artă.
Depozitele bancare sunt și ele trecute în declarația de avere.
JUDECATOAREA CAMELIA BOGDAN DE LA CAURTEA DE APEL BUCURESTI,DUPA CE VA SOLTIONA EXECUTIA POLITICA A LUI DAN VOICULESCU IN DOSARUL” TELEPATIA”,POATE FI DETASATA DE CSM INTR-UN POST PLATIT CU CIRCA 6-7000 DE EUROI LUNAR LA MONEYVAL DIN CADRUL CONSILIULUI EUROPEI!
MAREA DETASARE – Judecatoarea Camelia Bogdan de la CAB poate ajunge in perioada urmatoare intr-un post bine platit la Consiliul Europei. CSM i-a avizat in principiu detasarea la “Comitetul de experti pentru evaluarea masurilor impotriva spalarii banilor si a finantarii terorismului”, urmand sa-si dea avizul definitiv dupa finalizarea procedurilor de selectie. Este foarte posibil ca avizul sa se dea imediat dupa ce Camelia Bogdan va solutiona dosarul “Telepatia-Voiculescu” (Hotararea)
Ascensiune ametitoare in cariera pentru judecatoarea Camelia Bogdan (foto), o specialista recunoscuta in materia infractiunilor de spalare a banilor. Daca in urma cu putin timp Camelia Bogdan a fost promovata de la Tribunalul Bucuresti la Curtea de Apel Bucuresti unde i s-a repartizat inainte de a fi angajata la Curte dosarul “Telepatia-Voiculescu”, judecatoarea are sansele ca imediat dupa ce va solutiona marele dosar care a adus-o in centrul atentiei publice sa fie detasata de CSM intr-un post platit cu circa 6-7.000 de euro lunar la Moneyval, din cadrul Consiliului Europei. Este vorba despre Comitetul de experti pentru Evaluarea Masurilor de Combatere a Spalarii Banilor.
CSM prin Hotararea nr. 508 din 14 mai 2014 i-a avizat deja in principiu detasarea, considerand ca judecatoarea indeplineste toate criteriile de eligibilitate, urmand ca in scurt timp, dupa finalizarea procedurilor de selectie sa avizeze detasarea efectiva. Sa fie oare aceasta detasare apropiata la Consiliul Europei doar o simpla coincidenta sau miscarea are legatura cu dosarul “Telepatia-Voiculescu”?
Camelia Bogdan a invocat motive personale, in cererea adresata CSM de acordare a avizului pentru participarea la procedura de selectie
Astfel, potrivit Hotararii CSM 508 din 14 mai 2014, Camelia Bogdan, in perioada in care activa la Tribunalul Bucuresti, a solicitat Sectiei pentru judecatori acordul “cu privire la inscrierea la procedura de selectie pentru ocuparea unui post de secondare la MONEYVAL, in cadrul Consiliului Europei”. Camelia Bogdan a explicat ca doreste sa participe la respectiva procedura de selectie, invocand si motive personale:
“In sustinerea solicitarii, doamna judecator Bogdan Camelia a invocat faptul ca doreste sa participe la procedura de selectie pentru ocuparea postului mentionat, avand in vedere importanta desfasurarii activitatii de expert national in aceasta structura europeana, precum si motive de ordin personal”.
In cele din urma, Sectia pentru judecatori a CSM si-a dat acordul in vederea unei eventuale detasari la Moneyval:
“Pe pagina de internet a MONEYVAL a fost publicat anuntul privind deschiderea procedurii de selectie in vederea recrutarii unor experti nationali detasati in cadrul acestui organism, pe o perioada de minimum 1 an, termenul limita pentru depunerea aplicatiilor fiind data de 18 mai 2014.
MONEYVAL a fost infiintat ca agentie a Consiliului Europei cu atributii in asigurarea implementarii standardelor internationale in domeniul legislatiei impotriva spalarii banilor si finantarii terorismului.
Sectia pentru judecatori apreciaza ca solicitarea doamnei judecator Bogdan Camelia se circumscrie situatiei reglementate de textul mentionat, fiind vorba de o eventuala detasare la un organism al Uniunii Europene, respectiv “Commitee of Experts on the Evaluation af Anty-Money Laundering Measures and Financing of Terrorism (MONEYVAL)”.
Conform evidentelor directiei de resort, rezulta ca doamna judecator Bogdan Camelia are gradul profesional corespunzator tribunalului si o vechime in functie de 11 ani.
La Tribunalul Bucuresti, instanta la care functioneaza doamna judecator, sunt ocupate toate cele 230 de posturi de judecator prevazute in schema (dintre care 5 posturi incepand cu data de 01.07.2014). De asemenea, se retine ca la Tribunalul Bucuresti sunt temporar vacante 22 de posturi, dintre care 19 sunt ocupate pe perioada nedeterminata in conditiile art. 134/1 din Legea nr. 304/2004 privind organizarea judiciara, republicata, cu modificarile si completarile ulterioare.
La aceasta instanta, in anul 2013, incarcatura cauzelor/judecator a fost de 761, comparativ cu media nationala de 738.
Avand in vedere solicitarea formulata si motivele invocate, in raport de dispozitiile regulamentare mai sus mentionate, Sectia pentru judecatori isi va exprima acordul cu privire la eventuala detasare a doamnei judecator Bogdan Camelia in cadrul MONEYVAL.
Fata de cele expuse, in temeiul dispozitiilor art. 40 lit. k) din Legea nr. 317/2004 privind Consiliul Superior al Magistraturii, republicata, raportat la art. 7/1 din Regulamentul privind transferul si detasarea judecatorilor si procurorilor, delegarea judecatorilor, numirea judecatorilor si procurorilor in alte functii de conducere, precum si numirea judecatorilor in functia de procuror si a procurorilor in functia de judecator, aprobat prin Hotararea nr. 193/09.03.2006 a Plenului Consiliului Superior al Magistraturii, cu modificarile si completarile ulterioare, prin vot direct si secret, cu unanimitatea voturilor membrilor prezenti;
Sectia pentru judecatori a Consiliului Superior al Magistraturii
Art.1 – Exprimarea acordului in veederea unei eventuale detasari la MONEYVAL (ommitee of Experts on the Evaluation af Anty-Money Laundering Measures and Financing of Terrorism), a doamnei BOGDAN CAMELIA, judecator la Tribunalul Bucuresti.
Art.2 – Prezenta hotarare se comunica Directiei resurse umane si organizare, pentru a fi pusa in aplicare, conform legii”.
*Cititi aici integral Hotararea Sectiei pentru judecatori a CSM
Sursa :http://luju.ro/
ADEVATA FATA A LUI TRAIAN BASESCU”PLASTOGRAFUL”: AFACEREA TIGARETA II !
© Traian Băsescu. Foto: Flickr.com/European People’s Party/cc-by
Am demonstrat că pe 30 ianuarie 2014 decizia definitivă și irevocabilă a Înaltei Curți de Casație și Justiție, a stabilit că ancheta în cazul ”Țigareta II” a fost o înscenare judiciară.
Și că o parte a probelor incriminatoare ( care după ani buni s-a acceptat de către Justiție că erau falsuri grosolane ), au venit din partea ministerului Transporturilor, condus la acea dată de Traian Băsescu. Pentru opinia publică apare o întrebare legitimă : a fost Traian Băsescu omul cheie, de care mafia care patrona armata și serviciile, s-a folosit în înscenarea numită ”Țigareta II” ? Ca ministru al Transporturilor, Traian Băsescu era pârghia cea mai importantă în deturnarea adevărului în acest caz. Traian Băsescu este dotat cu o oarecare inteligență și cu o tenacitate de care nu s-a dovedit capabil niciun politician din România. Calități care l-ar fi recomandat ca personaj pozitiv. Și el avea de ales : fie opta să devină personajul providențial care stârpea corupția în mod real nu declarativ, făcînd o anchetă admistrativă corectă, fie se ticăloșea pe loc și trecea de partea mafiei create de clasa politică și care subordona Justiția prin serviciile de informații și generalii armatei.
Traian Băsescu a preferat a doua variantă, știind că generalii care în 1989 îl trădaseră pe Ceaușescu și împușcaseră aproape 1.000 de români după debarcarea acestuia de la putere, făceau 8-9 ani mai târziu contrabanda cu arme. Și că aceștia aveau strânse legături cu Pentagonul, care la rândul său promova interesele americane în Africa, sprijinind rebelii Unita din Angola, de exemplu. Băsescu mai știa și că această faptă a lui însemna automat pușcărie pentru câțiva oameni nevinovați printre care subordonați de-ai săi din ministerul Transporturilor. În locul adevăraților vinovați. Sperând ca prin serviciile făcute, Washgintonul îl va ajuta să se ridice în poziția cea mai înaltă din statul român. Lucru care s-a și întâmplat.
Așa se face că Traian Băsescu, prin ordinul nr. 220/25.04.1998, l-a numit pe Ţocu Vasile-inspectorul şef al Aviaţiei Civile, implicat în spargerea embargoului ONU cu armament, alături de generalul-locotenent Ion Magdalena ( secretarul Consiliului Suprem de Apărare a Țării ), să facă o astfel de anchetă administrativă, încât să șteargă toate urmele armelor de contrabandă, începând cu caseta video și terminând cu documentele transmise de MapN. Traian Băsescu nu s-a limitat doar la ”evaporarea” probelor din ”Țigareta II”, punîndu-l pe Țocu să emită adresa din 17 iulie 1998, către directorul aeroportului civil Bucureşti-Otopeni, prin care intenționa să ”radă” toate documentele anterioare referitoare la aeronavele parcate la platforma bazei militare Otopeni, încărcate cu arme de contrabandă. Fapt ce dovedește intenția ministrului Transporturilor, de a permite continuarea nestingherită, a contrabandei cu arme.
Ministerul condus de Traian Băsescu, fabricând totodată, la două săptămîni după declanșarea scandalului și un cargo manifest plin de erori, prin care să dovedească că avionul Il-76 ar fi adus țigări pe Otopeni. Fără ca Traian Băsescu, faptuitorul cel mai probabil al acestei fapte de fals și uz de fals, să fie măcar întrebat de presă, cât de moral a fost acest gest. Documentul numit Cargo manifest este completat în mod obligatoriu pe calculator, deoarece el este transmis spre aprobare centrului Eurocontrol de la Bretigny ( Franța ), de unde ajunge la companiile aeriene și la alți beneficiari de informatii, prin sistemul internațional de telecomunicații aeronautice dedicat (SITA). Numai că cargo manifestul din ”Țigareta II” este completat de mână și nu poartă nicio semnătură, ceea ce-l face nul de drept. Iar aeroportul Ostend din Belgia ( codificare IATA : OST ) apare ca punctul terminus al marfii, în locul aeroportului Bucuresti-Otopeni ( OTP ).
Cât de tâmpită trebuia să fie Justiția din România, încât să să ia de bună predarea de către Traian Băsescu ca probă a unui formular tipizat aparținând companiei de transport aerian de stat OLYMPIC AIRWAYS, completat de mâna de catre o persoană necunoscută, despre care se presupune fără niciun temei că ar fi angajatul firmei de handling INTER SERVICE S.A. de pe aeroportul din Atena ? Oricine este interesat sa facă ceea ce presupun că a facut Traian Băsescu poate găsi la biroul reprezentanței companiei OLYMPIC AIRWAYS din Aeroportul Internațional București Otopeni un formular în alb, pe care-l poate completa de mână, în maniera în care a fost redactată făcatura pe care Traian Băsescu a predat-o organelor de cercetare penală, ca probă capitală în dosarul ”Țigareta II”. Pentru conformitate, un cargo manifest autentic, completat corect, întocmit de compania KLM și acceptat în fluxul de trafic de Eurocontrol, arată astfel :
Acest document fals trebuia să demonstreze că avionul Il-76 înmatriculat UR-UCA ar fi plecat în zorii zilei de 16 aprilie 1998 de pe aeroportul Mombasa din Kenya cu destinaţia aeroportul Atena din Grecia. Distanţa între cele două aeroporturi fiind de 4.961-5.200 km, ea nu putea fi parcursă direct, întrucât necesita o cantitate mai mare de combustibil decât cea pe care o ia la bord acest avion, la care se adaugă rezerva intangibilă de 7% pentru eventualele zone de așteptare în vederea introducerii în fluxul de aterizare aglomerat de pe aeroportul Atena. Așadar zborul Mombasa-Atena durează 6-7 ore, la care se adaugă o escală de alimentare de una-două ore, în total 7-9 ore. Potrivit cargo manifestului livrat de ministerul Transporturilor, la Atena s- ar fi încărcat ţigări, ceea ce însemna alte 4-5 ore pierdute la sol. Adunând ies 11-14 ore din cele 24 ale zilei de 16.04.1998, la care se adaugă o oră şi 45 de minute de zbor de la Atena la București. Ora aterizării la Otopeni fiind 22.45, ora Bucureştilor.
Această variantă livrată de ministerul Transporturilor a fost luată de bună de procurorii militari și de judecătorii Tribunalului Militar, aserviți conducerii MApN și lui Emil Constantinescu- comandantul lor suprem, fără ca ei să verifice nimic. Ceea ce nu putea ”șterge” Traian Băsescu, era evidența planurilor de zbor a aeroportului Ostend din Belgia ( baza de operare a avionului IL-76 înmatriculat UR-UCA, adică a contrabandistului de arme Viktor Bout ) care este publică. Și pentru data de 16 aprilie 1998, planul de zbor al aeroportului Ostend dovedește că acest cargo manifest este unul fals. Avionul din ”Țigareta II”, închiriat de compania ”Air Sofia” figurează în planul de zbor al aeroportului Ostend ca decolat ultimul pe 16.04.1998, la orele 16.35 UTC ( 19.35, ora României ), cu o singură rută declarată, având destinația, direct aeroportul București-Otopeni, nu Mombasa ( Kenia ) și nici Atena-București.
Decolarea nu avea cum să nu fie transmisă automat prin SITA de către organul de trafic aerian al aeroportului Ostend printr-un mesaj de trafic la omologii lor români de la Romatsa. Numai că odată cu constituirea comisiei de anchetă numită de Traian Băsescu și acest document s-a ”evaporat”. Ticăloșia de care a dat dovadă întreaga clasă politică românească în înscenarea ”Țigareta II” care i-a permis lui Traian Băsescu să aibă un rol major, a avut ca motiv asigurarea continuității neperturbate a traficului de arme în zone frământate de războaie civile din Africa. Adică a corupției instituționalizate. Dovadă că în august 1998, la trei luni de la arestarea celor 18 inculpați din ”Țigareta II” și la o lună de la emiterea adresei din 17 iulie 1998 prin care Traian Băsescu a ”evaporat” probele referitoare la toate celelalte aeronave care au încărcat arme de contrabandă la platforma bazei militare Otopeni ( codificare OTP ), traficul cu armament era reluat. Pe aceași platformă militară a aeroportului Otopeni, cu același tip de avion IL-76 și de către aceeași grupare de crimă organizată autohtonă din armată, la care fusese cooptat israelianul Shimon Naor. Iar Justiția era în culmea fericirii, întrucât întreg grupul de crimă organizată a fost scăpat de răspunderea penală, ca urmare a înscenării ”Țigareta II”.
Mai mult: http://romanian.ruvr.ru/2014_07_07/Traian-Basescu-plastograful-7343/
„ZARURILE AU FOST ARUNCATE”,ALEA JACTA EST”: ASISTAM LA EXECUTIA POLITICA A PRESEDINTELUI PC,DAN VOICULESCU,DE CATRE PRESA BASISTA SI INSTITUTIILE DE FORTA A REGIMULUI TOTALITAR TRAIAN BASESCU!
Dan Voiculescu a fost audiat luni, timp de aproximativ două ore, la Curtea de Apel București, el susținând în instanță că nu sunt probe directe sau indirecte care să îl incrimineze în dosarul ICA și că procurorul de caz de la DNA a intimidat martorii în timpul anchetei.
„Declar că în acest dosar nu sunt niciun fel de probe materiale directe sau indirecte care să mă incrimineze. Declar că procurorul de caz intimida martorii și le spunea că Voiculescu trebuie găsit vinovat. S-a stabilit un prejudiciu fals de 60 de milioane euro. Din materialul de urmărire penală au dispărut 40 de volume. Una din infracțiunile de care sunt acuzat nu are nicio legătură cu mine. Toate activitățile mele au fost transparente”, și-a început declarația Dan Voiculescu.
El a depus în instanță un memoriu, care conține și o definiție a infracțiunii de spălare de bani, dată chiar de președintele completului din dosarul ICA, judecătoarea Camelia Bogdan.
Dan Voiculescu le-a mai cerut magistraților să fie judecat și pentru infracțiunea de folosire a influenței de către o persoană cu funcție de conducere într-un partid, pentru care Tribunalul București a decis că faptele s-au prescris.
În timpul audierii, judecătoarea Camelia Bogdan i-a cerut lui Voiculescu să detalieze modul în care a ajuns să aibă legătură cu ICA.
„Imediat după 1990, eu am făcut o analiză a sectoarelor economiei românești care nu erau acoperite de cerere. Printre priorități era presa. Setea de informații, după o perioadă lungă de cenzură, era foarte mare. Al doilea domeniu era cel al cercetării”, a spus Voiculescu, subliniind că astfel a înființat trustul de presă Intact și s-a asociat cu Institutul de Chimie Alimentară.
Voiculescu a explicat că la ICA el a venit cu infuzia de capital, aproximativ 7-8 milioane euro până în prezent, iar institutul a venit cu capitalul fix, terenuri și clădiri.
Întrebat de judecătoarea Camelia Bogdan cine „controla” Grivco sau trustul Intact, Dan Voiculescu a precizat că el nu a fost nici director și nici administrator în aceste companii.
„În anul 2000, am avut un mare necaz, mi-a murit soția. După o perioadă în care am fost dărâmat și am fost scos din circuit, în 2004 am revenit și am intrat în Senat, dar am hotărât să nu mă mai implic în afaceri și am donat totul fiicelor mele”, a afirmat Voiculescu.
După audiere, Dan Voiculescu a părăsit sediul Curții de Apel București, însă procesul continuă cu audierea celorlalți inculpați.
Președintele fondator al PC, Dan Voiculescu, a fost trimis în judecată în decembrie 2008 de procurorii DNA, în calitate de acționar majoritar al SC Grupul Industrial Voiculescu și Compania (Grivco) SA București, de membru al Adunării Generale a Acționarilor și al Consiliului de Administrație ale ICA și de membru al AGA și director general al SC „Bioprod” SA București.
În acest dosar a mai fost trimis în judecată fostul administrator al SC „Benefica” SA București (firmă din grupul Grivco) Jean-Cătălin Sandu, pentru complicitate la infracțiunea de stabilire, cu intenție, a unei valori diminuate față de valoarea comercială reală a bunurilor aparținând agenților economici la care statul este acționar.
PRESEDINTELE FONDATOR AL PC,DAN VOICULESCU,A DECLARAT LUNI ,LA CAB,CA NU MAI ESTE „OLIGARH”,CI DOAR „PENSIONAR!”
Președintele fondator al PC, Dan Voiculescu, a declarat luni că acum nu mai este „oligarh”, ci doar „pensionar”, susținând că nu îi este teamă că va primi o condamnare cu executare în dosarul privatizării Institutului pentru Cercetări Agricole (ICA), însă recunoaște că acest lucru este neplăcut.
Dan Voiculescu a fost audiat luni de judecătorii de la Curtea de Apel București în dosarul ICA, în care a fost condamnat anterior la cinci ani închisoare cu executare.
La ieșirea din sala de judecată, Voiculescu a spus că toate întrebările judecătorilor au fost corecte iar magistrații au vrut să afle adevărul.
„Eu sper să am parte de o judecată dreaptă, așa cum ar trebui să aibă parte toată lumea. Toate întrebările au fost corecte, fără niciun fel de încercare de a mă încurca. Instanța a dorit să afle adevărul, cum s-au petrecut lucrurile din 1991-1992, de când am intrat în economia de piață, până astăzi. Judecătorii au fost corecți. Toate întrebările au fost pertinente și corecte”, a precizat Voiculescu.
Întrebat dacă îi este teamă de o pedeapsă cu executare în acest dosar, Voiculescu a spus: „Aici nu este vorba de teamă, e neplăcută. Eu cred că dacă în țara asta se fac nedreptăți, ceea ce sper că nu este cazul, sunt nedreptăți mult mai mari care se fac decât această nedreptate care mi se face mie”.
De asemenea, Voiculescu a fost întrebat cum apreciază faptul că, în anul 2007, Ambasada SUA l-a inclus într-un top 5 al oligarhilor din România.
„În primul rând, cred că Ambasada SUA are alte meniri decât să stabilească oligarhii României. În al doilea rând, regret enorm că România are doar cinci oligarhi, pentru că oligarhii, pe lângă lucrurile rele, rele, rele, mai au și lucruri bune, printre care și faptul că asigură locuri de muncă. Aici nu este un concurs de locuri, ca atare nu știu pe ce loc sunt. De fapt, eu nu sunt pe niciun loc, sunt pensionar, nu mai sunt nici măcar oligarh. Sigur, toată lumea vrea să mă mențină ca oligarh. Nu mă deranjează”.
Voiculescu a mai explicat că el nu a fost niciodată în spatele cuiva, ci fost mereu în față, subliniind: „Eu cred că de asta sunt și aici de fapt, pentru că în loc să fiu în spate, am fost în față”.
ICCJ,L-A CONDAMNAT PE FOSTUL PRIMAR PD-L AL MUNICIPIULUI CLUJ,SORIN APOSTU,DEFINITIV LA PATRU ANI SI SASE LUNI CU EXECUTARE!
Fostul primar al municipiului Cluj-Napoca Sorin Apostu a fost condamnat definitiv luni de Înalta Curte de Casație și Justiție la patru ani și șase luni de închisoare cu executare, pentru luare de mită, spălare de bani, fals în înscrisuri sub semnătură privată.
Inițial, Sorin Apostu primise, în iulie 2013, o pedeapsă de trei ani și șase luni cu executare în urma unei decizii luate de Curtea de Apel Apel Târgu Mureș, însă luni instanța supremă a admis apelul DNA și a mărit condamnarea la patru ani închisoare, la care a adăugat un spor de șase luni la pedeapsa principală.
Din pedeapsă se va scădea perioada petrecută de Sorin Apostu în arest preventiv, 9 noiembrie 2011 — 28 septembrie 2012.
În același dosar, Monica Apostu, soția lui Sorin Apostu, a fost condamnată la trei ani închisoare cu suspendare, aceeași pedeapsă primind și omul de afaceri Călin Stoia.
Cei trei condamnați trebuie să plătească cheltuieli de judecată către statul român de 10.000 lei fiecare.
Fostul primar Sorin Apostu a fost acuzat de DNA că a luat mită 94.000 de euro în schimbul încheierii unor contracte legate de asigurarea parcului auto și de salubrizare.
”În cursul anilor 2009 — 2011, în schimbul încheierii unor contracte — de asigurare a parcului auto al regiilor subordonate Consiliului Local Cluj, respectiv de salubrizare a orașului — inculpatul Apostu Sorin, în calitatea sa de primar, a pretins și primit sume de bani totalizând echivalentul în lei a 94.000 de euro. Pentru a se disimula proveniența și scopul banilor obținuți din actele de corupție, între firmele care au primit contractele de la primărie și cabinetul de avocatură al soției primarului au fost încheiate contracte de consultanță juridică fictive, astfel încât sumele de bani au fost încasate prin cabinetul de avocatură al lui Apostu Monica Undina, învinuită în același dosar”, susține DNA.
În decembrie 2011, când DNA a anunțat trimiterea în judecată a soților Apostu, precum și a omului de afaceri Călin Mihai Stoia și a denunțătorului Aspazia Droniuc, s-a dispus și instituirea sechestrului asigurător și indisponibilizarea sumelor de 145.000 de lei și 10.000 de euro, care i-ar fi aparținut lui Sorin Apostu, precum și a sumei de 358.326,93 lei aparținând Monicăi Undina Apostu.
Procurorii DNA susțin că, în perioada 2010-2011, Călin Mihai Stoia, administratorul SC Compania de Salubrizare Brantner Vereș SA, i-ar fi remis primarului Sorin Apostu suma totală de 188.760 lei, echivalentul a 45.000 de euro, ”pentru ca inculpatul Apostu Sorin să îi favorizeze firma în obținerea contractului de salubrizare a municipiului Cluj-Napoca și pentru ca acest contract să se deruleze fără incidente”.
Conform DNA, pentru a crea aparența de legalitate a remiterii acestei sume de bani, ”suma de 188.760 de lei a fost achitată cu titlu de plată a unor contracte de consultanță juridică încheiate fictiv între firma beneficiară a contractului de salubrizare și cabinetul de avocatură al Monicăi Apostu, soția primarului, în condițiile în care asistența juridică aferentă acestor contracte este inexistentă”.
Aspazia Droniuc a fost inculpată în dosar tot pentru infracțiuni de corupție, printre care dare de mită, spălare de bani, fals intelectual. Aceasta a fost inițial condamnată în dosar la trei ani de închisoare cu suspendarea executării pedepsei, însă a fost reinculpată ulterior.